Ναυταθλητικός Όμιλος Αλεξανδρούπολης

O Ναυταθλητικός Όμιλος Αλεξανδρούπολης (ΝΟΑ) ιδρύθηκε το έτος 1964 και είναι ελληνικός αθλητικός σύλλογος με έδρα την Αλεξανδρούπολη. Τμήματα του αθλήματα του υγρού στίβου.

Tμήμα Ιστιοπλοΐας

Το τμήμα ιστιοπλοΐας άρχισε να λειτουργεί το 1968 και είναι το πρώτο άθλημα του ομίλου. Το μεράκι, η όρεξη, η διάθεση και η επιθυμία των αθλητών του, για ανάπτυξη του αθλήματος αλλά και διάκριση και αναγνώριση καθώς και ένα δυναμικό διοικητικό team ήταν όλα τα απαραίτητα συστατικά για να έρθουν από πολύ νωρίς τα αποτελέσματα των καρπών του ομίλου. Συμμετοχή σε Πανελλήνια Πρωταθλήματα και διοργάνωση αυτών αλλά και σε Πανευρωπαϊκά Πρωταθλήματα. 
Μεγάλες αθλητικές διακρίσεις σε πανελλήνιο, πανευρωπαϊκό και βαλκανικό επίπεδο στις κατηγορίες σκαφών Finn, Lightning, Laser, 420, 470 και Optimist.Ο όμιλος μέχρι και σήμερα έχει διοργανώσει και ιστιοδρομίες και για Παγκόσμιο Πρωτάθλημα. Το 2012 πήρε μέρος  σε αγώνα Ιστιοπλοΐας στην Τουρκία  ύστερα από πρόσκληση με τις ομάδες σκαφών Laser 4.7 & Optimist, όπου και κέρδισαν τις εντυπώσεις, καταλαμβάνοντας 1ες και 3ες θέσεις σε όλες τις ηλικίες.Aπό το 2008 διοργανώνει κάθε καλοκαίρι την NOA International Regatta για σκάφη Optimist και Laser 4.7 Radial και Standard με συμμετοχές αθλητών από  μεγάλο αριθμό χωρών όπως Ισραήλ. Ιταλία, Ρωσία, Τουρκία, Βουλγαρία, Ελβετία, Αίγυπτο Ρωσία κα.

Τμήμα κολύμβησης

Το τμήμα της κολύμβησης ιδρύθηκε το 1970 και το 1971 πήρε μέρος για πρώτη φορά στην ιστορία του σε Πανελλήνιο Πρωτάθλημα. Tα τελευταία χρόνια οι αθλητές της  κολύμβησης βρίσκονται σε ανοδική πορεία με διακρίσεις σε  Πανελλήνιο και Διεθνές επίπεδο. Το 2013 μπήκε καλά για το τμήμα κολύμβησης αφού για πρώτη φορά τα περισσότερα παιδιά που συμμετείχαν στο χειμερινό πρωτάθλημα κολύμβησης στην Καβάλα, ανέβηκαν στο βάθρο βελτιώνοντας τα ατομικά τους ρεκόρ.

Συγχρονισμένη κολύμβηση

Είναι η πρώτη φορά που γίνεται προσπάθεια διάδοσης της συγχρονισμένης κολύμβησης μέσα από το Ναυταθλητικό όμιλο Αλεξανδρούπολης, σε όλον το νομό Έβρου. Το τμήμα της συγχρονισμένης κολύμβησης του ΝΟΑ λειτουργεί και απευθύνεται σε κορίτσια ηλικίας 7-9 ετών.

Τμήμα Βρεφικής Κολύμβησης

Το καλοκαίρι του 2013 ο ΝΟΑ πρωτοπορεί και δημιουργεί τμήμα βρεφικής κολύμβησης. Άλλωστε η βρεφική κολύμβηση είναι ένα πρόγραμμα εκμάθησης και ανάπτυξης ικανοτήτων στο νερό, με τη μορφή παιχνιδιού. Η λειτουργία των προγραμμάτων baby swimming φέρουν το βρέφος, ηλικίας από 2 μηνών έως 4 ετών, σε επαφή με το νερό με την παρουσία της μητέρας στην πισίνα, κάτω από τις οδηγίες έμπειρης προπονήτριας. Επιπλέον είναι μια ευκαιρία για τους γονείς να περάσουν εποικοδομητικό χρόνο με τα παιδιά τους.

Τμήμα υδατοσφαίρισης

Το τμήμα της υδατοσφαίρισης(πόλο) χρονολογείται από το 1964 όταν και ιδρύθηκε ο ΝΟΑ με πολύ καλούς παίκτες στην ανδρική αλλά και γυναικεία ομάδα. Η ομάδα υδατοσφαίρισης συμμετείχε για πρώτη φορά το 1974 στο Πανελλήνιο Πρωτάθλημα Υδατοσφαίρισης  Γ’ κατηγορίας. Μετά από ολιγόμηνη απουσία, επανέρχεται δυναμικά από το 2009 και διοργανώνει το τουρνουά "Δημ.Τζιαμπάζης" και συμμετέχει στη Δ’κατηγορία του εθνικού πρωταθλήματος.
Ό ΝΟΑ την τελευταία δεκαετία καταλαμβάνει σταθερά την  κορυφαία θέση μεταξύ των ομάδων της Θράκης και την Τρίτη θέση πανελληνίως , αποδεικνύοντας την ποιότητα της δουλειάς που γίνεται στα τμήματα υποδομής.